SL Uradni list Evropske unije C 331/8

Objava zahtevka v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2017/C 331/10)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek.

ENOTNI DOKUMENT

„ “ (SKOR THNOT KAMPONG SPEU)

EU št.: PGI-KH-2156 – 28.7.2016

ZGO ( X ) ZOP ( )

1. Ime

„ “ (Skor Thnot Kampong Speu)

2. Država članica ali tretja država

Kambodža

3. Opis kmetijskega proizvoda ali živila

3.1 Vrsta proizvoda

Skupina 1.8 Ostali proizvodi iz Priloge I k Pogodbi (začimbe itn.)

3.2 Opis proizvoda, za katerega se uporablja ime iz točke 1

Proizvod „ “ (Skor Thnot Kampong Speu) je palmov sladkor, proizveden iz drevesnega soka sladkorne palme (Borassus flabellifer L.).

Za proizvod „ “ (Skor Thnot Kampong Speu) sta značilna bogat vonj in svetlo rjava barva, podobna barvi buče.

Proizvajajo, predelujejo in tržijo se štiri vrste proizvoda „ “ (Skor Thnot Kampong Speu):

— Kristalni palmov sladkor

— Palmov sladkor v obliki paste

— Palmov sladkor v trdni obliki

— Palmov sladkor v obliki sirupa

Podroben opis različnih vrst proizvoda „ “ (Skor Thnot Kampong Speu)

Vrsta Tekstura Barva Pantone Opis Vonj Okus Kemijske značilnosti kristalni sladkor — se ne sprime s prstom — velikost zrna < 1,5 mm — suh 712 C ali 713 C proizvod ne bi smel dišati po gobah ali po zažganem — zelo sladek — srednje močan do močan okus po palmovem sladkorju — zelo majhna kislost in grenak okus Brix > 95 % pH = 4,5 –6,5 Aw ≤ 0,45 sladkor v obliki paste — se ne sprime s prstom ali se sprime zelo malo — majhen delež kristalnih zrnc od 131 C do 1 205 C — srednje do zelo sladek — zelo majhna kislost in grenak okus — srednje močan do močan okus po palmovem nektarju Brix = 85–95 % pH = 4,5 –6,5 Aw ≤ 0,8 sladkor v trdni obliki — povprečen do velik delež kristalnih zrnc — majhen delež sladkorja v prahu — suh od 160 C do 712 C — srednje do zelo sladek — srednje močan do močan okus po palmovem sladkorju — srednje kisel in malo grenak okus Brix = 90–95 % pH = 4,5 –6,5 Aw ≤ 0,7 sladkor v obliki sirupa — se sprime s prstom od 712 C do 1 815 C srednje močan vonj po nektarju — srednje sladek — srednje močan okus po palmovem sladkorju — malo kisel okus Brix = 50–70 % pH = 3,5 –6,5 Aw ≤ 0,85

3.3 Krma (samo za proizvode živalskega izvora) in surovine (samo za predelane proizvode)

—

3.4 Posebne faze proizvodnje, ki jih je treba izvajati na opredeljenem geografskem območju

1. Pridobivanje Proizvajalci morajo pridobivati drevesni sok palm na opredeljenem geografskem območju.

2. Zbiranje palmovega soka Zbiranje in predelava palmovega soka potekata od 1. decembra do 31. maja naslednjega leta, pri čemer se uporablja posebno orodje, tj. posoda iz bambusa, imenovana bampong. Ko proizvajalci odstranijo posodo bampong s palme, drevesnega soka pred predelavo ne smejo zliti v plastično steklenico ali druge posode. Pred predelavo prefiltrirajo palmov sok z gostim cedilom, katerega luknjice ne presegajo velikosti 15 mikronov.

3. Predelava (kuhanje) palmovega soka Palmov sok se predeluje v ponvi na štedilniku, pri čemer v ponev ni dovoljeno vnesti dodatnih snovi. Ko je dosežena želena stopnja izhlapevanja, se ponev odstavi s štedilnika, proizvod pa se začne kristalizirati in spreminjati v bel palmov sladkor. Pri predelavi palmovega soka se uporabljajo nekatera posebna orodja, na primer antok in khno (tradicionalni orodji iz lesa ali nerjavnega jekla).

4. Skladiščenje palmovega sladkorja Materiali, ki se uporabljajo za skladiščenje palmovega sladkorja pred pakiranjem, vključujejo: glineno posodo (lončenina) in plastično posodo ali plastično vrečo, ki je varna za hrano. Kristalni sladkor Sladkor v obliki paste Sladkor v trdni obliki Sladkor v obliki sirupa Trajanje začasnega skladiščenja pred pakiranjem 3 mesece 3 mesece 3 mesece 3 mesece Trajanje uporabe (minimalni rok trajanja) 3 leta 1 leto 1 leto 2 leti Palmov sladkor se skladišči pod naslednjimi pogoji: — v suhem prostoru, — v prostoru, ki ni izpostavljen sončni svetlobi.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

Po zbiranju in predelavi kmetje ali nosilci dejavnosti pred pakiranjem skladiščijo palmov sladkor največ tri mesece.

Pakirnice ne uporabljajo materialov, ki bi lahko vplivali na kakovost sladkorja. Pri ustreznem pakiranju se upoštevajo naslednja pravila:

— med embalažo in proizvodi ni nobene kemične reakcije,

— embalaža ohranja proizvod v dobrem stanju,

— embalaža mora biti okolju prijazna (proizvodnja, recikliranje in prevoz materialov).

Prevoz proizvoda „ “ (Skor Thnot Kampong Speu) na dolge razdalje lahko vpliva na vonj in kakovost proizvoda „ “ (Skor Thnot Kampong Speu). Poleg tega je za pakiranje proizvoda „ “ (Skor Thnot Kampong Speu) potrebno njegovo poznavanje.

Pakiranje proizvoda „ “ (Skor Thnot Kampong Speu) se lahko opravi v treh proizvodnih okrajih (okrajih Oudong in Samrong Tong v provinci Kampong Speu ter v okraju Ang Snuol v provinci Kandal) ali v naslednjih sosednjih okrajih:

— Kampong Chhnang: Kampong Tralach, Sameakki Mean Chey, Rolea Bier in Krong Kampong Chhang,

— Kampong Speu: Oral, Thpong, Phnom Sruoch, Basedth, Kong Pisey in Krong Chbar Mon,

— Kandal: Kandal Stoeung in Ponhea Lueu,

— v občini Phnom Penh.

Pakirnice sladkorja „ “ (Skor Thnot Kampong Speu) so tradicionalno v provincah Kampong Chhang in Kandal ter občini Phnom Penh. Te pakirnice razpolagajo z dolgoletnim strokovnim znanjem in izkušnjami v zvezi s pakiranjem proizvodov iz palmovega sladkorja. Na podlagi tega dejstva in kontinuitete geografskega območja zbiranja in predelave palmovega soka je združenje za promocijo palmovega sladkorja, imenovano Kampong Speu Palm Sugar Promotion Association (KSPA), sklenilo, da bo med območja pakiranja proizvoda „ “ (Skor Thnot Kampong Speu) vključilo nekatere okraje iz provinc Kampong Chhnang in Kandal ter občine Phnom Penh (glej tudi zemljevid pod točko 4 spodaj).

3.6 Posebna pravila za označevanje proizvoda, za katerega se uporablja registrirano ime

Na embalaži in posodah, v katerih je shranjen proizvod, je navedeno ime proizvoda. Velikost pisave imena geografske označbe je vsaj tolikšna kot največja velikost pisave drugega besedila na embalaži.

Izraz „Zaščitena geografska označba“ ali „ZGO“ mora biti upodobljen blizu imena „ “ (Skor Thnot Kampong Speu), ki mu je lahko dodan prevod.

Embalaža mora biti označena z lastno številko proizvodne serije, katere namen je potrditi pristnost in zagotoviti sledljivost proizvoda. Vse pakirnice so članice združenja Kampong Speu Palm Sugar Promotion Association. Brezplačno prejmejo identifikacijsko številko člana, ki jo je treba vključiti v številko proizvodne serije.

Označevanje vključuje tudi jasno vidne naslednje navedbe:

— logotip ZGO EU;

— enotni logotip proizvoda „ “ (Skor Thnot Kampong Speu);

— nacionalni logotip kamboških zaščitenih geografskih označb (prikazan spodaj).

Neobvezno lahko vključuje tudi logotip zaščitene geografske označbe (ali podobno) drugih držav ali regij, v katerih je sladkor „ “ (Skor Thnot Kampong Speu) deležen priznanja te vrste.

4. Jedrnata opredelitev geografskega območja

Geografsko območje, ki je namenjeno zbiranju in predelavi palmovega soka, zajema tri okraje v središču južne Kambodže:

— okraja Oudong in Samrong Torng v provinci Kampong Speu,

— okraj Ang Snuol v provinci Kandal.

Pakiranje proizvoda „ “ (Skor Thnot Kampong Speu) se opravlja v treh proizvodnih okrajih (okrajih Oudong in Samrong Tong v provinci Kampong Speu; okraju Ang Snuol v provinci Kandal) ter v naslednjih sosednjih okrajih:

— Kampong Chhnang: Kampong Tralach, Sameakki Mean Chey, Rolea Bier in Krong Kampong Chhang,

— Kampong Speu: Oral, Thpong, Phnom Sruoch, Basedth, Kong Pisey in Krong Chbar Mon,

— Kandal: Kandal Stoeung in Ponhea Lueu,

— v občini Phnom Penh.

5. Povezava z geografskim območjem

Obstaja vzročna povezava med slovesom in kakovostjo proizvoda ter njegovim geografskim poreklom.

Zgodovina in sloves

Sladkorna palma (Borassus flabellifer; Doeum Thnot v kmerščini) uspeva v veliko delih Kambodže. Kmetje sadijo palme okrog hiš in vasi, vzdolž cest ter na riževih terasah okrog gričev. V kmetijskih virih iz Kambodže je leto 1901 navedeno kot začetek širitve kulture palmovega sladkorja, ko je bilo s kraljevo odredbo določeno, da mora vsak kmet na svojem riževem polju posaditi palmo vrste Borassus. Leta 2005 je bila sladkorna palma s kraljevim odlokom priznana kot simbol Kambodže.

Znani francoski geograf Jean Delvert je leta 1967 zapisal, da je regija Kampong Speu s 375 000 zasajenimi drevesi glavno območje gojenja sladkornih palm (Le Paysan cambodgien, Jean Delvert, 1961). Po navedbah Jeana Delverta so kmetje iz provinc Kampong Speu in Kandal v petdesetih letih 20. stoletja že sloveli po svojem strokovnem znanju in izkušnjah v zvezi s pridobivanjem palmovega sladkorja: „za gojenje in pridelavo sladkorja ‚ ‘ (Skor Thnot Kampong Speu) so potrebne dolgoletne izkušnje: v vaseh (phum) samo nekaj ljudi ve, kako gojiti thnot; poleg tega na večini območij nihče ni usposobljen za to: strokovnjaki za gojenje prihajajo le iz glavnih proizvodnih regij (Kandal, Kampong Speu, Kampong Chhnang), v katerih poteka pridobivanje“. V regiji Kampong Speu se kristalizirani sladkor iz palme proizvaja že od sedemdesetih let 20. stoletja.

Ime „Kampong Speu“ je povezano s proizvodnjo sladkorja, palmov sladkor pa je znan kot tradicionalni proizvod s tega območja. Sloves proizvodnje palmovega sladkorja v regiji Kampong Speu se omenja v vodičih, zlasti v vodiču „Asia life guide“ (članek Anite Surewicz z dne 1. marca 2008).

V časopisih iz Kambodže in regije ASEAN se redno objavljajo članki o proizvodu „ “ (Skor Thnot Kampong Speu), na primer v časopisu Phnom Penh Post (članek o povečanju izvoza palmovega sladkorja z naslovom „Palm sugar exports see 138pct rise“ z dne 8. decembra 2014). V zvezi s proizvodom „ “ (Skor Thnot Kampong Speu) se organizirajo promocijske kampanje, objavljene v časopisih, kot je Cambodia Daily.

Kakovost proizvoda zaradi njegovega geografskega porekla

Območje proizvodnje sladkorja „ “ (Skor Thnot Kampong Speu) je nižinsko območje, ki med deževnim obdobjem ni poplavljeno. Povprečna količina padavin na območju proizvodnje sladkorja „ “ (Skor Thnot Kampong Speu) je približno 1 200 mm/leto, število deževnih dni pa znaša povprečno 105 dni na leto, zaradi česar se to območje šteje za območje z najmanjšo količino padavin v Kraljevini Kambodži.

Palme, ki se uporabljajo za proizvodnjo sladkorja „ “ (Skor Thnot Kampong Speu), so palme v okrajih Oudong in Samrong Torng v provinci Kampong Speu in okraju Ang Snuol v provinci Kandal. Te palme uspevajo na rdeče-rumeni podzolni prsti, posebni vrsti peščene zemlje, globoki vsaj 80 cm, s plastjo proda, ki omogoča dobro drenažo.

Na podlagi študij in analiz je bilo ugotovljeno, da je koncentracija sladkorja palmovega soka iz teh treh okrajev visoka. Vsi nosilci dejavnosti (proizvajalci, predelovalci in lokalni trgovci) na področju pridobivanja palmovega sladkorja priznavajo, da je posaditev dreves v globoko peščeno zemljo ključna za kakovost sladkorja. Rezultati analize palmovega soka iz različnih okrajev in provinc so pokazali, da je koncentracija sladkorja v treh okrajih na omejenem proizvodnem območju najvišja. To pojasnjuje, zakaj je vonj sladkorja „ “ (Skor Thnot Kampong Speu) tako bogat.

Jasna povezava med geografskim območjem in posebno kakovostjo sladkorja „ “ (Skor Thnot Kampong Speu) temelji na kombinaciji več dejavnikov:

Naravni dejavniki:

— slabša kakovost peščene zemlje v regiji omogoča proizvodnjo sladkorja iz soka, ki je bolj aromatičen in koncentriran (2–3 stopinje Brix več kot na drugih območjih) od palmovega soka iz drugih provinc, kjer je prst bogatejša;

— proizvodno območje je območje z najmanj padavinami v Kambodži, kar zagotavlja bolj koncentriran sok in posledično bogat vonj.

Človeški dejavniki/posebno znanje in izkušnje:

— πrakse proizvajalcev: upravljanje pridobivanja drevesnega soka in proizvodnja palmovega sladkorja temeljita na strokovnem znanju in izkušnjah proizvajalcev.

Palmov sladkor pridobivajo izurjeni in spretni lokalni proizvajalci sladkorja, ki splezajo na vrh palm in iz palmovih cvetov zberejo sok. Pri tem uporabljajo samo posodo iz bambusa (bampong), saj je uporaba plastičnih posod prepovedana. V bampong se vstavi majhen kos lesa vrste popel ali koki za upočasnitev fermentacije palmovega soka. Pri predelavi palmovega soka je treba uporabiti značilna orodja, kot sta antok in khno.

Aromatična kakovost soka je odvisna od števila posod bampong, ki se namestijo na ravni socvetja, in viskoznosti soka. Proizvajalec lahko na vsako posodo uporabi največ en ženski cvet ali štiri moške cvetove.

Posodo je treba s palme odstraniti v 15 urah po namestitvi, predelava pridobljenega soka pa se začne v 2 urah po tem, ko je bil sok zbran.

Proizvajalci so razvili posebno spretnost kuhanja soka za pridobivanje visokokakovostnega sladkorja, ki se razlikuje glede na želeni končni proizvod.

Sklic na objavo specifikacije

(drugi pododstavek člena 6(1) te uredbe)

http://cambodiaip.gov.kh/TemplateTwo.aspx?parentId=78&menuid=230389&childMasterMenuId=230389

(1) UL L 343, 14.12.2012, str. 1.